
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2795 

17 Οκτωβρίου 2014 


ΑΠΟΦΑΣΕΙ Σ 

Αριθμ. Β/7/35889/2582 

Προϋποθέσεις και διαδικασία συμψηφισμού επιστρο¬ 
φών Φόρου Προστιθέμενης Αξίας και Φόρου Εισο¬ 
δήματος με οφειλές στους Οργανισμούς Κοινωνι¬ 
κής Ασφάλισης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της περίπτωσης 2, της Υποπαραγρά- 
φου ΙΑ.2 της Παραγράφου ΙΑ, του άρθρου πρώτου του 
νόμου 4254/2014 (ΦΕΚ Α' 85). 

2. Τις διατάξεις του ν. 4174/2013 (ΦΕΚ Α'170), «Φορολο¬ 
γικές διαδικασίες και άλλες διατάξεις», όπως ισχύουν. 

3. Τ ις διατάξεις του ν.δ. 356/1974 (ΦΕΚ Α'90), «Κώδικας 
Είσπραξης Δημοσίων Εσόδων». 

4. Τις διατάξεις του Π.Δ. 86/2012 (ΦΕΚ ΑΊ41) Διορισμός 
Υπουργών, Αναπληρωτών Υπουργών και Υφυπουργών. 

5. Τις διατάξεις του Π.Δ. 372/1995 (ΦΕΚ Α' 201) «Μετα¬ 
φορά της Γεν. Γραμματείας Κοινωνικών Ασφαλίσεων 
από το Υπουργείο Υγείας, Πρόνοιας και Κοινωνικών 
Ασφαλίσεων στο Υπουργείο Εργασίας και του Π.Δ. 
213/1992 (ΦΕΚ Α' 102) «Οργανισμός της Γενικής Γραμ¬ 
ματείας Κοινωνικών Ασφαλίσεων». 

6. Την απόφαση των Υπουργών Οικονομικών, Διοικη¬ 
τικής Μεταρρύθμισης και Ηλεκτρονικής Διακυβέρνη¬ 
σης και Εργασίας, Κοινωνικής Ασφάλισης και Πρόνοιας 
«Οργάνωση, αρμοδιότητες, διάρθρωση και λειτουργία, 
της Γενικής Διεύθυνσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Πρό¬ 
νοιας» με αριθμό οικ. 27129/120 (ΦΕΚ 2059/τ.Β'/23.08.13). 

7. Τις διατάξεις του άρθρου 101, του Ν.4172/2013 (ΦΕΚ 
Α' 167) που αφορά την ίδρυση στο ΙΚΑ-ΕΤΑΜ του Κέ¬ 
ντρου Είσπραξης Ασφαλιστικών Εισφορών (Κ.Ε.Α.Ο.). 

8. Την με αριθμό 07927/19.9.2012 (ΦΕΚ Β' 2574) απόφα¬ 
ση του Πρωθυπουργού και του Υπουργού Οικονομικών 
με την οποία ανατίθενται αρμοδιότητες στον Υφυπουρ¬ 
γό Οικονομικών Γεώργιο Μαυραγάνη. 

9. Την Α.Υ.Ο. ΠΟΑ 1140/2006 (ΦΕΚ Β' 1862) «Δικαιολογη- 
τικά εξόφλησης τίτλων πληρωμής ή επιστροφής - εξό¬ 


φληση με εντολή μεταφοράς - ρυθμίσεις θεμάτων εξό¬ 
φλησης τίτλων πληρωμής ή επιστροφής» όπως ισχύει. 

10. Την Κ.Υ.Α. με αριθμό πρωτ. Β/7/11711/884/10-04-2014 
(ΦΕΚ Β' 906) «Προϋποθέσεις και διαδικασία συμψη¬ 
φισμού επιστροφών Φόρου Προστιθέμενης Αξίας και 
Φόρου Εισοδήματος με οφειλές Φορέων Κοινωνικής 
Ασφάλισης». 

11. Την απόφαση του Γενικού Γραμματέα Δημοσίων 
Εσόδων με αριθμ. ΠΟΑ. 1274/2014 (Β' 3398). 

12. Την ανάγκη βελτίωσης της διαδικασίας επιστροφής 
φόρων από το Δημόσιο και συμψηφισμού με οφειλές 
προς τους Οργανισμούς Κοινωνικής Ασφάλισης. 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Συμψηφισμός με οφειλές στους 
Οργανισμούς Κοινωνικής Ασφάλισης 

1. Με την παρούσα καθορίζονται οι προϋποθέσεις και 
η διαδικασία συμψηφισμού επιστροφών Φόρου Προστι¬ 
θέμενης Αξίας (εφεξής Φ.Π.Α.) και Φόρου Εισοδήματος 
(εφεξής Φ.Ε.) με οφειλές των δικαιούχων σε Οργανι¬ 
σμούς Κοινωνικής Ασφάλισης (εφεξής Ο.Κ.Α.) και ο τρό¬ 
πος απόδοσης των ποσών στον οικείο Ασφαλιστικό 
Οργανισμό. 

2. Ο συμψηφισμός διενεργείται από τους Ο.Κ.Α. για 
κάθε δικαιούχο επιστροφής Φ.Ε. ή Φ.Π.Α. με τις οφειλές 
τους προς αυτούς. 

3. Κατά την εφαρμογή της διαδικασίας συμψηφισμού 
επιστροφής Φ.Π.Α. και Φ.Ε. με οφειλές των δικαιούχων 
σε Ο.Κ.Α. καθώς και για την επιστροφή τυχόν υπολειπό- 
μενου ποσού στο δικαιούχο, δεν απαιτείται η προσκόμι¬ 
ση αποδεικτικού ασφαλιστικής ενημερότητας. 

4. Σε περίπτωση ύπαρξης οφειλών σε περισσότερους 
του ενός Ο.Κ.Α., το προς απόδοση ποσό της επιστροφής 
διαμοιράζεται και αποδίδεται σε αυτούς, αναλογικά με 
το ποσοστό συμμετοχής του καθενός στο συνολικό 
ποσό των οφειλών. 

Αρθρο 2 

Δημιουργία Βάσης Δεδομένων 
Συμψηφισμού Ασφαλιστικών Οφειλών 

1. Για τη διενέργεια των συμψηφισμών της παρούσας 
και του ελέγχου της ασφαλιστικής ενημερότητας, δημι- 

ουργείται στην Ηλεκτρονική Διακυβέρνηση Κοινωνικής 
Ασφάλισης ΑΕ (εφεξής ΗΔΙΚΑ ΑΕ), Βάση Δεδομένων 
Συμψηφισμού Ασφαλιστικών Οφειλών προς τους Ο.Κ.Α., 
στην οποία καταχωρούνται ηλεκτρονικά όλοι οι εργο¬ 
δότες και ασφαλισμένοι με οφειλές, ανεξαρτήτως τυχόν 
υπαγωγής αυτών σε καθεστώς ρύθμισης. 

2. Ολοι οι Ο.Κ.Α. και το Κέντρο Είσπραξης Ασφαλιστι¬ 
κών Οφειλών (εφεξής ΚΕΑΟ) υποχρεούνται να αποστεί- 
λουν στην ΗΔΙΚΑ ΑΕ σε ενιαία γραμμογράφηση αρχείο 
με τους οφειλέτες τους (φυσικά/νομικά πρόσωπα) με 
πλήρη στοιχεία ταυτοποίησης, συνολική οφειλή, καθώς 
και ένδειξη ασφαλιστικής ενημερότητας σε αποκλει¬ 
στική προθεσμία 10 ημερών από τη δημοσίευση της 
παρούσας. 

3. Η ΗΔΙΚΑ ΑΕ, το ΚΕΑΟ και οι Ο.Κ.Α. αναπτύσσουν 
μηχανισμό σε πραγματικό χρόνο (οπΙιπθ) ενημέρωσης 
της Βάσης Δεδομένων Συμψηφισμού Ασφαλιστικών 
Οφειλών και, μέχρι αυτό να καταστεί δυνατό, οι Ο.Κ.Α. 
και το ΚΕΑΟ αποστέλλουν στην ΗΔΙΚΑ ΑΕ, ανά δεκα¬ 
πενθήμερο, επικαιροποιημένο αρχείο. 

Αρθρο 3 

Προϋποθέσεις και διαδικασία 
συμψηφισμού οφειλών στους Ο.Κ.Α. 

Κατά την εξόφληση εκκαθαρισμένων επιστροφών 
Φ.Π.Α. και Φ.Ε. από τη Φορολογική Διοίκηση, ακολου¬ 
θείται η παρακάτω διαδικασία: 

1. Συμψηφίζονται τα ποσά προς επιστροφή με βεβαι¬ 
ωμένες στη Φορολογική Διοίκηση οφειλές, κατά τις 
διατάξεις του ν. 4174/2013 και του ν.δ. 356/1974 (Κ.Ε.Δ.Ε.), 
και διενεργείται παρακράτηση αυτών κατά τις διατάξεις 
περί έκδοσης αποδεικτικού ενημερότητας ή βεβαίωσης 
οφειλής. 

2. Στη συνέχεια, με την χρήση ηλεκτρονικής μεθόδου 
επικοινωνίας, υποβάλλονται αιτήματα συμψηφισμού 
στην ΗΔΙΚΑ ΑΕ, από τις αρμόδιες υπηρεσίες της φο¬ 
ρολογικής διοίκησης ως εξής: 

Α) Συγκεντρωτικά, από την Δ/νση Ηλεκτρονικής Δι¬ 
ακυβέρνησης (εφεξής ΔΗΛΕΔ) με ηλεκτρονικό αρχείο. 
Η ΗΔΙΚΑ ΑΕ επεξεργάζεται το αρχείο αυτό και το επι¬ 
στρέφει το αργότερο, εντός τριών (3) εργάσιμων ημε¬ 
ρών από την ημερομηνία αποστολής του, με σήμανση 
σε κάθε εγγραφή, η οποία πληροφορεί τη Φορολογι¬ 
κή Διοίκηση εάν διενεργείται ή όχι συμψηφισμός με 
οφειλές στους Ο.Κ.Α.. Εναλλακτικά η ανταλλαγή της 
πληροφορίας μπορεί να γίνει μέσω διασύνδεσης της 
ΔΗΛΕΔ και της ΗΔΙΚΑ μέσω κατάλληλου μηχανισμού 
διασύνδεσης σε πραγματικό χρόνο. Η Φορολογική Δι¬ 
οίκηση ολοκληρώνει τη διαδικασία επιστροφής, όπως 
κατά περίπτωση ορίζεται από τις ισχύουσες διατάξεις. 

Β) Μεμονωμένα, από τις Δ.Ο.Υ./ Ελεγκτικά Κέντρα, με 
πρόσβαση στη Βάση Δεδομένων Συμψηφισμού Ασφαλι¬ 
στικών Οφειλών της ΗΔΙΚΑ ΑΕ, από υπαλλήλους τους, 
που έχουν πιστοποιηθεί για το σκοπό αυτό. 

Ο πιστοποιημένος υπάλληλος καταχωρεί στην 
εφαρμογή της ΗΔΙΚΑ ΑΕ τον Α.Φ.Μ. του δικαιούχου 
της επιστροφής και το ποσό που προκύπτει μετά τον 
συμψηφισμό και την παρακράτηση της παρ. 1 του πα¬ 
ρόντος άρθρου και εν συνεχεία υποβάλλει το αίτημα. 
Η εφαρμογή επεξεργάζεται το αίτημα και επιστρέφει, 
σε πραγματικό χρόνο (οηΐίηο), το αποτέλεσμα της επε¬ 
ξεργασίας, εμφανίζοντας στην οθόνη τον Α.Φ.Μ., τον 
Α.Μ.Κ.Α. και τα στοιχεία (όπως ονοματεπώνυμο, πατρώ¬ 


νυμο, επωνυμία) του δικαιούχου επιστροφής καθώς και 
την πληροφορία εάν διενεργείται ή όχι συμψηφισμός 
με οφειλές στους Ο.Κ.Α. 

Σε περίπτωση ύπαρξης ασφαλιστικών οφειλών, στην 
οθόνη της εφαρμογής εμφανίζονται επιπλέον το ποσό 
της οφειλής, ο Ο.Κ.Α. στον οποίο υφίσταται η οφειλή, 
ο ΙΒΑΝ λογαριασμός του Ο.Κ.Α. και το παρακρατηθέν 
ποσό προς συμψηφισμό, ανά Ο.Κ.Α. 

Το αποτέλεσμα που εμφανίζεται στην οθόνη της εν 
λόγω εφαρμογής φέρει μοναδικό αριθμό, την «Ταυτότητα 
Αιτήματος Συμψηφισμού» (εφεξής ΤΑΣ), δύναται να ανα¬ 
κτηθεί και εκτυπώνεται, προκειμένου να επισυναφθεί στον 
τίτλο επιστροφής ως δικαιολογητικό εξόφλησης αυτού. 

3. Σε περίπτωση κατά την οποία δεν είναι δυνατή η 
ταυτοποίηση του Α.Φ.Μ. που αναφέρεται στο αίτημα 
με τα στοιχεία της Βάσης Δεδομένων Συμψηφισμού 
Ασφαλιστικών Οφειλών, ειδοποιείται ο δικαιούχος της 
επιστροφής, προκειμένου να απευθυνθεί στον αρμόδιο 
Ο.Κ.Α., για να αποκατασταθεί το πρόβλημα. Εφόσον 
τακτοποιηθεί η εκκρεμότητα, ακολουθείται εκ νέου η δι¬ 
αδικασία της παρ. 2 του παρόντος άρθρου. Εναλλακτικά, 
δύναται να χορηγηθεί στον δικαιούχο της επιστροφής 
από τον αρμόδιο Ο.Κ.Α. «Βεβαίωση μη Οφειλής» ή έντυπη 
ασφαλιστική ενημερότητα, προκειμένου η Φορολογική 
Διοίκηση να ολοκληρώσει την διαδικασία επιστροφής 
κατά ανωτέρω. 

Αρθρο 4 

Απόδοση παρακρατούμενων ποσών 

1. Στην περίπτωση που υπάρχουν οφειλές προς τους 
Ο.Κ.Α., η Φορολογική Διοίκηση αποδίδει άμεσα τα πα- 
ρακρατούμενα ποσά στους τραπεζικούς λογαριασμούς 
των οικείων Ο.Κ.Α., με έκδοση προς την Τράπεζα της 
Ελλάδος εντολής μεταφοράς των ποσών. Στην εντολή 
μεταφοράς αναγράφεται, μεταξύ άλλων, το ονοματεπώ¬ 
νυμο /επωνυμία και ο Α.Φ.Μ. του δικαιούχου επιστροφής, 
ο τελικός δικαιούχος ΟΚΑ. και η Τ.Α.Σ.. 

Η Δ.ΗΛΕ.Δ. από τα αρχεία των Δ.Ο.Υ./ Ελεγκτικών Κέ¬ 
ντρων, με βάση τις εντολές μεταφοράς για τους Ο.Κ.Α., 
δημιουργεί και αποστέλλει ημερησίως με ηλεκτρονικό 
αρχείο στην ΗΔΙΚΑ ΑΕ, τον αριθμό εντολής μεταφοράς, 
την Δ.Ο.Υ./ Ελεγκτικό Κέντρο που την διενέργησε και 
την Τ.Α.Σ.. 

2. Η ΗΔΙΚΑ ΑΕ ενημερώνει άμεσα τη Βάση Δεδομένων 
Συμψηφισμού Ασφαλιστικών Οφειλών με τα στοιχεία της 
προηγούμενης παραγράφου και απομειώνει τις οφειλές 
κατά τα αποδοθέντα ποσά. 

Οι Διευθύνσεις Οικονομικού των Ο.Κ.Α. ενημερώνουν 
ανά ΑΦΜ τα πληροφοριακά τους συστήματα με τα απο¬ 
δοθέντα ποσά και τη Βάση Δεδομένων Συμψηφισμού 
Ασφαλιστικών Οφειλών στην ΗΔΙΚΑ ΑΕ για το νέο υπό¬ 
λοιπο κάθε οφειλέτη. 

Άρθρο 5 
Λοιπά θέματα 

1. Ποσά, που για οποιονδήποτε λόγο έχουν αποδοθεί 
στους Ο.Κ.Α. και δεν οφείλονται σε αυτούς (αχρεωστή- 
τως καταβληθέντα) επιστρέφονται στους δικαιούχους 
των επιστροφών από τους ίδιους. 

2. Σε περίπτωση που για οποιανδήποτε αιτία ο δικαι¬ 
ούχος της επιστροφής είναι διαφορετικός από εκείνον 
που αναγράφεται στον τίτλο της επιστροφής, ο υπάλλη- 

λος της Φορολογικής Διοίκησης καταχωρεί επιπρόσθετα 
σε ειδικό πεδίο της εφαρμογής τα στοιχεία του ανα¬ 
γραφόμενου στον τίτλο δικαιούχου και τη σχετική αιτία. 

3. Σε εξαιρετικές περιπτώσεις (όπως αδυναμία χρήσης 
της ηλεκτρονικής μεθόδου επικοινωνίας ή υποστήρι¬ 
ξης της διαδικασίας της παρούσας απόφασης), δύνα- 
ται να χορηγηθεί στον δικαιούχο της επιστροφής από 
τον αρμόδιο Ο.Κ.Α. «Βεβαίωση μη Οφειλής» ή έντυπη 
ασφαλιστική ενημερότητα, προκειμένου η Φορολογική 
Διοίκηση να ολοκληρώσει τη διαδικασία επιστροφής 
κατά ανωτέρω. 

4. Από τη δημοσίευση της παρούσας καταργείται η 
με αριθμό πρωτ. Β/7/11711/884/10-04-2014 (ΦΕΚ Β' 906) 


«Προϋποθέσεις και διαδικασία συμψηφισμού επιστρο¬ 
φών Φόρου Προστιθέμενης Αξίας και Φόρου Εισοδήμα¬ 
τος με οφειλές Φορέων Κοινωνικής Ασφάλισης» Από¬ 
φαση Υπουργών Οικονομικών και Εργασίας Κοινωνικής 
Ασφάλισης και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 16 Οκτωβρίου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ, 

ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΜΑΥΡΑΓΑΝΗΣ ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9τ - β-πιαΐΙ: ννεόπΐ33ΐ6Γ.β1@6ΐ.9Γ 



ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ιιιιιιιιι 

14 0 

11 

0 0 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

4 * 














































































